देवदास के बारे मुझे ऐसा लगता रहा है कि यह शरत बाबू का सबसे कमजोर उपन्यास है। साहित्य के लिहाज से,लेकिन सबसे ज्यादा रॉ और सबसे ज्यादा ईमानदार भी है कहीं न कहीं। शायद वे तब तक परिपक्व नहीं हुए थे, जब उन्होंने देवदास लिखी थी। देवदास मैंने बहुत पहले पढ़ी थी, जब मैं कालेज में था। उसके बाद मैंने कभी देवदास नहीं पढ़ी। फिल्म बनाने से पहले भी नहीं पढ़ी। कई चीजें आपको याद रह जाती हैं। और कई चीजें उतनी याद नहीं रहतीं। मैं जानबूझ कर उनसे परे रहना चाहता था। अभय देओल ने एक बार फुटबॉल मैच देखते हुए मुझे एक अजीब सी कहानी सुनाई थी। एलए में एक स्ट्रिपर मूनलाइट बार है। मूनलाइट बार बोलते हुए उसने मेरी तरफ देखा … मुझे समझ में नहीं आया। स्टीफन नाम का एक लडक़ा है, आता है,ह उस बार में बैठता है, उसको देखता है … उसने मुझे कहानी सुनाई …उस समय तक हम ने थोड़ी पी रखी थी। मुझे इतना सा याद है कि उस ने पूछा,बता क्या है? मैंने कहा, नहीं मालूम। उसने कहा, मूनलाइट बार है। फिर भी मेरी समझ में नहीं आया। मैं उठ गया। लेकिन जैसे ही उस ने कहा चंद्रमुखी … तुरंत दिमाग में आया देवदास। उसके बाद आधे घंटे तक मैं कुछ बोल नहीं सका। अचानक ऐसा होता है न कि सारे दरवाजे खुल गए हों। हमेशा मेरे पिता जी को मेरी फिल्में पसंद नहीं आतीं। उनको मेरी अब तक कोई फिल्म पसंद नहीं,यहां तक कि देव डी भी। उन्होंने देव डी देखने के बाद भी तीन घंटे तक बात नहीं की। मैंने पूछा, आपने देखी, कैसी लगी? उन्होंने कहा, बेटा … सब लोग बोलते हैं अच्छी है तो अच्छी है।